wickkiey/tamil-wikipedia-chunked huggingface dataset:
# முகமது ஹயாத் கான்

## ஆரம்ப கால வாழ்க்கை

சீக்கியப் பேரரசின் போது பஞ்சாபின் வா கிராமத்தில் கத்தார் தலைவரான சர்தார் கரம் கானின் மகனாகப் பிறந்தார்.  
முதல் ஆங்கிலேய-சீக்கியப் போரின் முடிவில், இவரது தந்தை கரம் கான், கிழக்கிந்திய நிறுவனத்தின் அதிகாரிகளுடன் சாதகமான உறவை வளர்த்துக் கொண்டார். சர் ஹென்றி லாரன் என்பவரின் கீழ் பஞ்சாபை நிர்வகிக்க நியமிக்கப்பட்டார்.  
1848 சூன்-சூலையில், சீக்கிய வீரர்களின் எழுச்சியைத் தொடர்ந்து தட்சசீலம் அருகே ஒரு முக்கியக் கோட்டையைக் கைப்பற்றும் பணியில் ஜான் நிக்கல்சனுடன் மார்கல்லா கண்வாய்க்குச் சென்றார். சண்டையின் போது, அவர் ஒரு அபாயகரமான சூழ்நிலையில் சிக்கியபோது நிக்கல்சனை தைரியமாக மீட்டதற்கான அங்கீகாரத்தைப் பெற்றார். அதன்பிறகு, நிக்கல்சன் மற்றும் கரம் கான் நெருங்கிய நண்பர்களாக மாறினர்.  
1848 இன் பிற்பகுதியில், கரம் கான் அவரது ஒன்றுவிட்ட சகோதரர் பத்தே கான் என்பவரால் கொல்லப்பட்டார். அவரது மனைவியும் குழந்தைகளும் நிக்கல்சன் கவனித்துக் கொண்டார்.
# முகமது ஹயாத் கான்

## தொழில்

முகமது ஹயாத் கான், அடிப்படைக் கல்வியைப் பெற்றபின், குறிப்பாக பாரசீக மொழியில் சரளமாக இருந்தார். சிறுவயதிலேயே இவரை நிக்கல்சன் தனது பாரசீக மொழிபெயர்ப்பாளராக நியமித்துக் கொண்டார். அதன்பிறகு, இவர் பஞ்சாப் மற்றும் 'பஞ்சாப் எல்லைப்புறம்' (பின்னர் வடமேற்கு எல்லைப்புற மாகாணத்தின் ஒரு பகுதியாக மாறியப் பகுதிகள்) மற்றும் செப்டம்பர் 1857 இல் சிப்பாய் கிளர்ச்சியின் போது கலகம் ) தில்லியில் இறக்கும் வரை நிக்கல்சனின் முற்றுகைகள் மற்றும் பயணங்கள் முழுவதும் நெருங்கிய தோழராகவும் உதவியாளராகவும் பணியாற்றினார்.  
1857 ஆம் ஆண்டில், தில்லியின் காஷ்மீர் வாயிலில் நடந்த தாக்குதலில் நிக்கல்சன் படுகாயமடைந்தபோது இவரது சேவைகளை அப்போதைய பஞ்சாபின் தலைமை ஆணையராக இருந்த சர் ஜான் லாரன்ஸ் என்பவரிடம் பரிந்துரைத்தார். இவரின் எதிர்கால வாழ்க்கைக்கு உதவுமாறு கேட்டுக் கொண்டார். இது பல தசாப்தங்களாக பரவிய கானின் புகழ்பெற்ற வாழ்க்கையின் தொடக்கமாக நிரூபிக்கப்பட்டது.  
விரைவில் இந்தியக் கலகம் முடிவுக்கு வந்தவுடன், இவர் பஞ்சாபில் உள்ள தலாகாங்கில் காவல் அதிகாரியாக நியமிக்கப்பட்டார். பின்னர், விரைவில் ஒரு வருவாய் அதிகாரியாக மாற்றப்பட்டார். 1862 ஆம் ஆண்டில், இவர் கூடுதல் உதவி ஆணையராக பதவி உயர்வு பெற்று பன்னுவுக்கு அனுப்பப்பட்டார்.  
1872 இல், கான் உதவி ஆணையராக பதவி உயர்வு பெற்றார். இரண்டாம் ஆங்கிலேய-ஆப்கான் போரின் போது, குர்ரம் பள்ளத்தாக்கு களப் படையின் தளபதியாக சர் பிரடெரிக் ராபர்ட்ஸ் அனுப்பப்பட்டபோது, கான் அவரது முக்கிய உதவியாளர்களில் ஒருவராக நியமிக்கப்பட்டார்.
# முகமது ஹயாத் கான்

## முஸ்லிம்களின் கல்விக்கான பங்களிப்புகள்

முகம்மது ஹயாத்கான், மூத்த முஸ்லிம் சிந்தனையாளரும், அறிஞரும், எழுத்தாளரும், கல்வி சீர்திருத்தவாதியுமான சையது அகமது கானின் மிக நெருங்கிய நண்பராகவும் நம்பிக்கைக்குரியவராகவும் இருந்தார். மேலும், அலிகரில் ஆங்கிலேய-ஓரியண்டல் கல்லூரியை (பின்னர் அலிகர் முஸ்லிம் பல்கலைக்கழகம் என ஆனது) நிறுவ உதவியாக இருந்தார். 1888, 1889 மற்றும் 1890 சையது அவர்களால் தொடங்கப்பட்ட கல்வி மாநாடுகளின் ஆண்டு அமர்வுகளுக்கு தலைமை தாங்கினார். தனது சொந்த மாகாணமான பஞ்சாபில் முஸ்லிம் சமூக-கலாச்சார மேம்பாட்டை ஊக்குவிப்பதில் ஒரு முக்கிய பங்கைக் கொண்டிருந்தார். மேலும் பஞ்சாபின் புதிய பல்கலைக்கழகக் கல்லூரியை நிறுவுவதற்கு நன்கொடை அளித்தவர்களில் ஒருவராகவும் இருந்தார்.
# திருச்சிராப்பள்ளி-ஹவுரா அதிவேக விரைவுவண்டி

**திருச்சிராப்பள்ளி-ஹவுரா அதிவிரைவு விரைவுவண்டி** (Tiruchirappalli–Howrah Superfast Express) என்பது இந்தியாவின் மேற்கு வங்காளத்தின் ஹவுரா<nowiki/>வுடன் (கொல்கத்தா) தமிழ்நாடு திருச்சிராப்பள்ளியை இணைக்கும் விரைவுவண்டி தொடருந்து சேவையாகும். இந்த விரைவு இரயில் திருச்சிராப்பள்ளி சந்திப்பு தொடருந்து நிலையத்திலிருந்து இயக்கப்படும் முதல் நீண்டதூர தொடருந்தாகும்.
# திருச்சிராப்பள்ளி-ஹவுரா அதிவேக விரைவுவண்டி

## கண்ணோட்டம்

இந்த விரைவுவண்டி 1998–1999 இரயில்வே நிதி அறிக்கையில் செவ்வாய், வெள்ளி மற்றும் சனிக்கிழமைகளில் தமிழ்நாட்டின் திருச்சிராப்பள்ளியிலிருந்து மேற்கு வங்காளத்தின் ஹவுரா/கொல்கத்தா இடையே வாரத்திற்கு மூன்று நாட்கள் இயக்க அறிமுகப்படுத்தப்பட்டது. 6803/6804 என எண்ணிடப்பட்ட இந்த இரயில் சேவை ஜூலை 2000 முதல் வாரத்திலிருந்து செவ்வாய் மற்றும் வெள்ளிக்கிழமைகளில் திருச்சிக்கு இரு வாரங்களுக்குக் குறைக்கப்பட்டு, சனிக்கிழமைகளில், 6355/6356 என்ற புதிய ரயிலாகக் கன்னியாகுமரி வரை சேவை நீட்டிக்கப்பட்டது.  
இந்த இரயில் அதிவேக விரைவு வண்டியாக 24 ஜனவரி 2006ல் (திருச்சி) மற்றும் 26 ஜனவரி 2006ல் (ஹவுரா) மாற்றப்பட்டு 2663/2664 என மறுபெயரிடப்பட்டது. பின்னர், டிசம்பர் 2010ல் இத எண்ணானது ரயில் மேலாண்மை அமைப்பின் ஒரு பகுதியாக 12663/12664 என மாற்றப்பட்டது.
# திருச்சிராப்பள்ளி-ஹவுரா அதிவேக விரைவுவண்டி

## பெட்டிகள்

இந்த இரயிலில் ஒரு குளிர்சாதன வசதிகொண்ட முதல் வகுப்பு, 1 ஏசி 2-அடுக்கு, 3 ஏசி 3-அடுக்கு, 12 தூங்கும் வசதிகொண்ட பெட்டிகள், நான்கு பொதுப் பெட்டிகள் (முன்பதிவு செய்யப்படாதவை), இரண்டு சுமை பெட்டி (எஸ்எல்ஆர்) மற்றும் 1 சமையலறைப் பெட்டியினைக் கொண்டது.
| எஸ்.எல்.ஆர் | யு.ஆர் | எஸ் 13 | எஸ் 12 | எஸ் 11 | எஸ் 10 | எஸ் 9 | எஸ் 8 | எஸ் 7 | எஸ் 6 | பிசி | எஸ் 5 | எஸ் 4 | எஸ் 3 | எஸ் 2 | எஸ் 1 | பி 4 | பி 3 | பி 2 | பி 1 | எ 1 | எச் 1 | யு.ஆர் | எஸ்.எல்.ஆர் | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# திருச்சிராப்பள்ளி-ஹவுரா அதிவேக விரைவுவண்டி

## அட்டவணை

12664 திருச்சிரபள்ளி சந்திப்பிலிருந்து ஒவ்வொரு செவ்வாய் மற்றும் வெள்ளிக்கிழமைகளில் 13.45 மணிக்குப் புறப்பட்டு மறுநாள் 23.45 மணிக்கு ஹவுரா சந்திப்புக்கு வந்து சேர்கிறது; அதாவது புதன் மற்றும் சனிக்கிழமைகளில். மறுமார்க்கமாக வண்டி எண் 12663 ஒவ்வொரு வியாழன் மற்றும் ஞாயிற்றுக்கிழமைகளில் 17.35 மணிக்கு ஹவுரா சந்திப்பிலிருந்து புறப்பட்டு சனி மற்றும் செவ்வாய்க் கிழமைகளில் 02.50 மணிக்குத் திருச்சிராப்பள்ளி சந்திப்பிற்கு வந்து சேர்கிறது. இது ஸ்ரீரங்கம், அரியலூர், விருத்தாசலம், விழுப்புரம், மேல்மருவத்தூர், செங்கல்பட்டு, தாம்பரம், சென்னை எழும்பூர், நெல்லூர், ஓங்கோல், விஜயவாடா சந்திப்பு, எலூரு, இராஜமுந்திரி, விசாகப்பட்டினம், விசயநகரம், பெர்காம்பூர், குர்தா சாலை, புவனேசுவரம், கட்டக், பத்ரக், பாலேஸ்வர், கரக்பூர் சந்திப்பு முதலிய இடங்கள் வழியே, நின்று செல்லும்.
# வா இராணுவ முகாம்

**வா இராணுவ முகாம்** (Wah Cantonment) என்பது பாக்கித்தானின் பஞ்சாப் மாகாணத்தில் அமைந்துள்ள ஒரு இராணுவ நகரமாகும். இது ராவல்பிண்டி மாவட்டத்தின் தட்சசீலம் வட்டத்தின் ஒரு பகுதியாகும். இது மக்கள்தொகை அடிப்படையில் பாக்கித்தானின் 22 வது பெரிய நகரமாகும். இது ஆசியா முழுவதிலும் மிக உயர்ந்த திறம்பட்ட 100% கல்வியறிவு விகிதத்தைக் கொண்டுள்ளது. இது இஸ்லாமாபாத்-ராவல்பிண்டியின் வடமேற்கில் 30 கி.மீ (19 மைல்) தொலைவில் அமைந்துள்ளது.
# வா இராணுவ முகாம்

## வரலாறு

உலகின் மிக முக்கியமான தொல்பொருள் தளங்களில் ஒன்றான தட்சசீலம் என்ற சிறிய நகரத்தை ஒட்டி இந்நகரம் உள்ளது.  
முகலாய சகாப்தத்தில் 'வா' என்ற பெயர் தனது வேர்களைக் கொண்டுள்ளது. முகலாயப் பேரரசர் ஜஹாங்கிர் வா கிராமத்தில் முகாமிட்டிருந்தபோது, முதலில் 'ஜலால் சர்' என்று அழைக்கப்பட்டது காபூலுக்குச் செல்லும் போது 1607 ஏப்ரல் 29 அன்று பேரரசர் ஜஹாங்கிர் அந்த இடத்தின் இயற்கைக்காட்சி மற்றும் அழகைக் கண்டு ஈர்க்கப்பட்டார். எனவே அவர் "வா" ('வாவ்') என்றார். பின்னர் மக்கள் இந்த பகுதியை 'வா' என்று அழைக்கத் தொடங்கினர். முகலாய வருகை கிராமம் மற்றும் சுற்றியுள்ள பகுதிகளின் கட்டிடக்கலை மீது வலுவான தாக்கத்தை ஏற்படுத்தியது. . வா தோட்டங்களில் முகலாய கட்டிடக்கலை இன்றுவரை காணப்படுகிறது. நகரம் தற்போது பல்வேறு வளர்ச்சிகளைக் கண்டுள்ளது.
# வா இராணுவ முகாம்

## இராணுவம்

நகரம் ஒரு இராணுவ முகாமாகவும் இருக்கிறது. இராணுவ காவலர்களால் கட்டுப்படுத்தப்படும் தடைகள் வழியாக தவிர போக்குவரத்துக்கு இது முற்றிலும் தடை செய்யப்பட்டுள்ளது. நுழையும் அனைத்து வாகனங்களும் அனுமதி வைத்திருக்க வேண்டும்.
# வா இராணுவ முகாம்

## கல்வி

நகரம், ஆசியா முழுவதிலும் 100%. மிக உயர்ந்த கல்வியறிவு விகிதத்தைக் கொண்டுள்ளது. இந்த சிறிய நகரத்தில் இரண்டு பட்டய பல்கலைக்கழகங்கள், ஒரு மருத்துவக் கல்லூரி, ஒரு பொறியியல் கல்லூரி மற்றும் பல பள்ளிகள் மற்றும் கல்லூரிகள் உள்ளன. வெளிநாடுகளில் உள்ள பல உயர் நிறுவனங்களில் இந்நகரத்தைச் சேர்ந்த மாணவர்கள் படிக்கின்றனர். பாக்கித்தானில் உள்ள எந்த நகரத்திலும் இல்லாத வகையில் அதிக எண்ணிக்கையிலான மிதிவண்டிகளை இந்நகரம் கொண்டுள்ளது. வரலாற்று ரீதியாக, அண்டை நகரமான தட்சசீலம் ஆயிரக்கணக்கான ஆண்டுகளாக கற்றல் இடமாக இருந்ததால், இது நகரத்தை அதன் கடந்த காலத்துடன் இணைக்கிறது.  
ஏராளமான தனியார் மற்றும் அரசு பள்ளிகள் மற்றும் கல்லூரிகளைத் தவிர, வா மருத்துவக் கல்லூரி உட்பட கடந்த ஐந்து ஆண்டுகளில் தொழில்முறை பல்கலைக்கழகங்களின் அடித்தளங்கள் அமைக்கப்பட்டுள்ளன.
# கோரிபர்த்தி நரசிம்ம ராசு யாதவ்

**கோரிபர்த்தி நரசிம்ம ராசு யாதவ்** *(Goriparthi Narasimha Raju Yadav)* இந்திய விவசாயி ஆவார். விவசாயத்தில் இவரது சாதனைக்காகப் பெயர் பெற்றவர். தென்னிந்திய மாநிலமான ஆந்திராவின் கிருஷ்ணா மாவட்டத்தில் உள்ள குதுரு கிராமத்தினைச் சார்ந்த இவர், ஹெக்டேர் ஒன்றுக்கு 7.5 முதல் 8.3 டன் *பூசா பாஸ்மதி 1* அரிசியினையும், ஒரு ஹெக்டேருக்கு 3 டன் உளுந்தினையும், ஒரு ஹெக்டேருக்கு 4 முதல் 5 டன் நிலக்கடலையினையும் விளைவித்து சாதனைப் படைத்துள்ளார். 10,000க்கும் மேற்பட்ட கிளைகளைக் கொண்ட கொள்ளினை<nowiki/>யும் மா மரம் ஒன்றில் ஒரே பருவத்தில் 22,000 மாம்பழங்களையும் விளைவித்ததாகவும் அறியப்படுகிறார். இவர் இந்திய நெல் மேம்பாட்டுக் குழுமம் (ஐ.ஆர்.டி.சி) மற்றும் இந்திய வேளாண் ஆராய்ச்சிக் குழுமம் (ஐ.சி.ஏ.ஆர்) ஆகியவற்றின் நிபுணர் குழுவில் உறுப்பினராகச் சேர்ந்துள்ளார். *கிருஷ்க ரத்னா*, *கிருஷி ரத்னா*, *கிருஷி சாம்ராட்* மற்றும் ஜெகசீவன்ராம் இந்திய வேளாண் ஆராய்ச்சி குழுமத்தின் கிசான் புராஸ்கர் (1999) விருதுகளைப் பெற்றுள்ளார். இந்திய அரசு இவருக்கு 2009 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மஸ்ரீயினை இவருக்கு வழங்கியது.
# கோலாகாட் சட்டமன்றத் தொகுதி

**கோலாகாட் சட்டமன்றத் தொகுதி** (Golaghat Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது களியாபோர் மக்களவைத் தொகுதியில் அடங்குகிறது.
# கோலாகாட் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | இராஜேந்திர நாத் பருவா | இந்திய தேசிய காங்கிரசு |
| 1962 | தண்டேசுவர் அசாரிகா | இந்திய தேசிய காங்கிரசு |
| 1967 | சோனேசுவர் போரா | சங்கதா சோசலிச கட்சி |
| 1972 | சோனேசுவர் போரா | சோசலிச கட்சி |
| 1978 | சோனேசுவர் போரா | ஜனதா கட்சி |
| 1983 | நாகேன் நியோக் | இந்திய தேசிய காங்கிரசு |
| 1985 | தேபேசுவர் போரா | சுயேச்சை |
| 1991 | நாகேன் நியோக் | இந்திய தேசிய காங்கிரசு |
| 1996 | அதுல் போரா | அசாம் கண பரிசத் |
| 2001 | அஜந்தா நியோக் | இந்திய தேசிய காங்கிரசு |
| 2006 | அஜந்தா நியோக் | இந்திய தேசிய காங்கிரசு |
| 2011 | அஜந்தா நியோக் | இந்திய தேசிய காங்கிரசு |
| 2016 | அஜந்தா நியோக் | இந்திய தேசிய காங்கிரசு |
| 2021 | அஜந்தா நியோக் | பாரதிய ஜனதா கட்சி |
# மெர்சி ரவி

**மெர்சி ரவி** (*Mercy Ravi*, மார்ச் 18, 1945 – செப்டம்பர் 5, 2009) கேரள சட்டமன்ற உறுப்பினரும், சமூக ஆர்வலரும், எழுத்தாளரும் ஆவார். இவர் இந்திய அரசியல்வாதி வயலார் ரவியின் மனைவி ஆவார்.
# மெர்சி ரவி

## ஆரம்பகால வாழ்க்கை மற்றும் கல்வி

மெர்சி 1945 ஆம் ஆண்டில் கேரளாவின் எர்ணாகுளம் மாவட்டத்தில் ஒரு கிறித்தவக் குடும்பத்தில் பிறந்தார்.. 1969 ஆம் ஆண்டில் அரசியல்வாதியான வயலார் ரவியை மணந்தார். ரவி பின்னர் இந்திய வெளியுறவுத் துறை அமைச்சராக ஆனார். இந்தத் தம்பதியினருக்கு மூன்று பிள்ளைகள் உள்ளனர். ரவி கிருஷ்ணா எனும் மகனும், லிசா ரோகன், லட்சுமி ரவி ஆகிய இரண்டு மகள்கள் உள்ளனர்..
# மெர்சி ரவி

## தொழில்

மெர்சி தனது அரசியல் வாழ்க்கையை ஒரு மாணவ ஆர்வலராகத் தொடங்கினார். பின் இந்திய தேசிய காங்கிரசு கட்சியில் பல முக்கியப் பதவிகளை வகித்தார், கேரள பிரதேச மகிலா காங்கிரஸ் மற்றும் கேரள பிரதேச காங்கிரஸ் கமிட்டியில் கட்சியின் பொதுச் செயலாளராக இருந்தார். இவர் ஒரு எழுத்தாளர் மற்றும் கட்டுரையாளர் ஆவார்.
# மெர்சி ரவி

## இறப்பு

கேரள சட்டசபையில் (2001-06) தனது பதவிக் காலத்தின் முடிவில் அவரது உடல்நிலை மிகவும் மோசமடைந்ததுடன், சிறுநீரக பிரச்சினைக்கு சிகிச்சை பெற்றார். செப்டம்பர் 5, 2009 அன்று, தனது 64 ஆம் வயதில், சென்னையில் உள்ள *மெட்ராஸ் மெடிக்கல் மிஷன்* மருத்துவமனையில் இறந்தார். கேரளாவின் அலுப்புழா மாவட்டத்தில் வயலாரில் உள்ள வயலார் ரவியின் மூதாதையர் இல்லத்தில் அவர் அடக்கம் செய்யப்பட்டார்.
# அம்மோனியா உற்பத்தி

**அம்மோனியா உற்பத்தி** *(Ammonia production)* உலகெங்கிலும் நாள்தோறும் அதிக அளவில் உற்பத்தி செய்யப்பட்டு பயன்படுத்தப்படுகிறது. பேரளவில் அம்மோனியாவை உற்பத்தி செய்யும் தொழிற்சாலைகள் உலகளவில் ஏராளமாக உள்ளன, மொத்தம் 144 மில்லியன் டன் நைட்ரசன் 2016 ஆம் ஆண்டு மட்டும் உற்பத்தி செய்யப்பட்டது. இது 175 மில்லியன் டன் அம்மோனியாவுக்கு சமமாகும். உலக அம்மோனியா உற்பத்தியில் 31.9% அம்மோனியாவை சீனாவும், 8.7% அம்மோனியாவை உருசியாவும், 7.5 சதவீதம் அம்மோனியாவை இந்தியாவும், 7.1% அம்மோனியாவை அமெரிக்காவும் உற்பத்தி செய்கின்றன. இவ்வாறு உற்பத்தி செய்யப்படும் அம்மோனியாவில் 80% அல்லது அதற்கு மேற்பட்டவை விவசாய பயிர்களை விளைவிப்பதற்குத் தேவையான உரமாக்குவதற்குப் பயன்படுத்தப்படுகின்றன. நெகிழிகள், இழைகள், வெடிபொருட்கள், ஆசுவால்ட்டு செயல்முறை வழியாக நைட்ரிக் அமிலம் தயாரிக்கவும் சாயங்கள் மற்றும் மருந்துகள் தயாரிப்பதற்கான இடைநிலை வேதிப் பொருளாகவும் அம்மோனியா பயன்படுத்தப்படுகிறது.
# அம்மோனியா உற்பத்தி

## வரலாறு

முதலாம் உலகப் போர் தொடங்குவதற்கு முன்பாக நைட்ரசன் நிறைந்த காய்கறி மற்றும் விலங்கு பொருட்களை உலர் வடிகட்டுதல் செயல்முறை மூலம் பெரும்பாலான அம்மோனியா பெறப்பட்டது. இதைத்தவிர நைட்ரசு அமிலம் மற்றும் நைட்ரைட்டுகளுடன் ஐதரசனைச் சேர்த்து ஒடுக்கும் செய்து குறைப்பதன் மூலமும் கார ஐதராக்சைடுகள் அல்லது சுட்டச் சுண்ணாம்பு மூலம் அம்மோனியம் உப்புகளை சிதைவுறச் செய்தும் அம்மோனியம் தயாரிக்கப்பட்டு வந்தது. பொதுவாக அம்மோனியம் குளோரைடு உப்பு சிதைப்பதற்காகப் பயன்படுத்தப்பட்டது.  
தற்போது , பெரும்பான்மையான அளவு அம்மோனியா அதாவது கிட்டத்தட்ட ஒரு நாளைக்கு 3,300 டன் வரை ஏபர் செயல்முறையில் பேரளவில் உற்பத்தி செய்யப்படுகிறது. இச்செயல்முறையில் நைட்ரசன், ஐதரசன் வாயுக்கள் 200 பார் அழுத்தத்தில் வினைபுரிய அனுமதிக்கப்படுகின்றன.
# அம்மோனியா உற்பத்தி

## நிலையான அம்மோனியா உற்பத்தி

தேவைப்படும் ஏராளமான ஆற்றலை, முக்கியமாக இயற்கை எரிவாயுவை அடிப்படையாகக் கொண்டு அம்மோனியா உற்பத்தி அமைகிறது. தீவிர வேளாண்மை மற்றும் பிற செயல்முறைகளில் அம்மோனியாவின் முக்கியப் பங்கு காரணமாக நிலையான உற்பத்தி விரும்பத்தக்கதாக உள்ளது.மாசுபடுத்தாத மீத்தேன் சிதைவு அல்லது புதுப்பிக்கத்தக்க ஆற்றலைப் பயன்படுத்தி நீர் மின்னாற்பகுப்பின் மூலம் ஐதரசனை உருவாக்கினால் இது சாத்தியமாகும்.  
எரிபொருளைப் பயன்படுத்தி உற்பத்தி செய்யப்படும் ஐதரசனுக்குப் பதிலாக மூலப்பொருளாக உள்ள ஐதரசனை அம்மோனியா உற்பத்தி பயன்பாட்டிற்கு திருப்புவதன் மூலம் பொருளாதாரத்தில் நேரடியான உபயோகத்தை காணமுடியும். எடுத்துக்காட்டாக 2002 ஆம் ஆண்டில் ஐசுலாந்து நாடு உரங்களுக்கான அம்மோனியா உற்பத்திக்குப் பயன்படுத்த மின்னாற்பகுப்பின் மூலம் 2,000 டன் ஐதரசன் வாயுவை உற்பத்தி செய்தது, இதற்காக அதன் நீர் மின் நிலையங்களிலிருந்து அதிகப்படியான மின்சார உற்பத்தி பயன்படுத்தப்பட்டது. 1911 ஆம் ஆண்டு முதல் 1971 ஆம் ஆண்டு வரை நார்வே நாடு நைட்ரிக் அமில உற்பத்திக்காக அதிகப்படியான மின்சாரத்தை பயன்படுத்தியுள்ளது. இதே வினையை இயற்கை மூலமான மின்னலைப் பயன்படுத்தி வளிமண்டல நைட்ரசனை கரையக்கூடிய நைட்ரேட்டுகளாக மாற்றுவதன் மூலம் பெறமுடியும். நடைமுறையில் இயற்கை எரிவாயு மலிவானதாக இருக்கும் வரை அம்மோனியா உற்பத்திக்கான ஐதரசன் முக்கிய ஆதாரமாக இருக்கும்.  
பெரும்பாலும் கழிவு நீரில் அம்மோனியா அதிகமாக உள்ளது. அம்மோனியா நிறைந்த தண்ணீரை சுற்றுச்சூழலுக்கு வெளியேற்றுவது கழிவு நீர் சுத்திகரிப்பு நிலையங்களில் கூட சிக்கல்களை ஏற்படுத்தக்கூடும் என்பதால், அம்மோனியாவை அகற்ற நைட்ரசனாக்கல் வினைச் செயல்முறை பெரும்பாலும் அவசியமாகிறது. இதுவே எதிர்காலத்தில் அம்மோனியாவின் நிலையான ஆதாரமாகவும் இருக்கலாம், ஏனெனில் ஏராளமான அம்மோனியாவை எப்படியும் தண்ணீரிலிருந்து அகற்ற வேண்டிய அவசியம் உள்ளது. மாற்றாக, ஐதரசன் மற்றும் சுத்தமான சுத்திகரிக்கப்பட்ட நீரை உற்பத்தி செய்ய புதுப்பிக்கத்தக்க எரிசக்தி ஆதாரங்களுடன் கழிவு நீரிலிருந்து வரும் அம்மோனியாவை மின்னாற்பகுப்பு வினைக்கு உட்படுத்தலாம். நீரை மின்னாற்பகுத்தலைக் காட்டிலும் அமோனியாவை மின்னற்பகுப்புக்கு உட்படுத்துவது குறைந்த ஆற்றல் பயன்பாடாகும்.  
கழிவு நீரிலிருந்து அம்மோனியாவை மீட்டெடுப்பதற்கான மற்றொரு எளிய வழி, அம்மோனியா-நீர் வெப்ப உறிஞ்சுதல் சுழற்சியின் இயக்கவியலைப் பயன்படுத்துவதாகும். இந்த செயல்முறையைப் பயன்படுத்தி அம்மோனியாவை ஒரு திரவமாகவோ அல்லது அம்மோனியம் ஐதராக்சைடாகவோ மீட்டெடுக்க முடியும். முந்தைய முறைகளின் நன்மை என்னவென்றால், கையாளுதல் மற்றும் போக்குவரத்து செய்வது மிகவும் எளிதானது. அதேசமயம் கரைசலில் 30 சதவிகித அம்மோனியம் ஐதராக்சைடு செறிவு உற்பத்தி செய்யப்பட்டால் இம்முறையும் வணிக மதிப்பைப் பெறும் வாய்ப்பும் உள்ளது.
# அம்மோனியா உற்பத்தி

## உடன் விளைபொருள்கள்

அம்மோனியா உற்பத்தியின் முக்கிய தொழில்துறை துணை தயாரிப்புகளில் ஒன்று CO<sub>2</sub> ஆகும். 2018 ஆம் ஆண்டில் ஏற்பட்ட அதிக எண்ணெய் விலைகள் காரணமாக ஐரோப்பிய அம்மோனியா தொழிற்சாலைகளின் கோடைக்கால மூடல் காலம் நீடித்தது. இதனால் வர்த்தக முறை CO<sub>2</sub> உற்பத்தியில் பற்றாக்குறையை ஏற்பட்டது. இதனால் பியர் மற்றும் குளிர்பானம் போன்ற கார்பனேற்றப்பட்ட பானங்களின் உற்பத்தியும் கட்டுப்படுத்தப்பட்டது.
# அம்மோனியா உற்பத்தி

## இதையும் காண்க

- ஏபர் செயல்முறை
# 3-எக்சனால்

**3-எக்சனால்** *(3-Hexanol)* என்பது C<sub>6</sub>H<sub>14</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். இதை எக்சேன்-3-ஆல் என்று ஐயுபிஏசி முறையிலும் எத்தில் புரோபைல் கார்பினால் என்ற மற்றொரு பெயரிலும் அழைக்கிறார்கள். இச்சேர்மம் அன்னாசி போன்ற தாவரங்களின் சுவையிலும் நறுமணத்திலும் இயற்கையாகவே காணப்படுகிறது. சுவையைச் சேர்க்க உதவும் உணவு சேர்க்கைப் பொருளாக இது பயன்படுத்தப்படுகிறது.
# 3-எக்சனால்

## தயாரிப்பு

3-எக்சைன் போன்ற நிறைவுறா எக்சேன் சேர்மங்களை ஐதரோபோரேற்றம்-ஆக்சிசனேற்றம் என்ற இரண்டு படிநிலை நீரேற்ற வினைக்கு உட்படுத்தி 3-எக்சனால் தயாரிக்கப்படுகிறது.
# முந்திரி இல்லம்

**முந்திரி இல்லம்** *(Cashew House)* இந்தியாவின் கேரள மாநிலத்திலுள்ள கொல்லம் நகரத்தின் முண்டக்கல் பகுதியில் அமைந்துள்ளது. கேரள மாநில முந்திரி மேம்பாட்டுக் கழகத்தின் தலைமையகமும் இதுவேயாகும். பண்டைய குயிலோன் எனப்படும் கொல்லத்தின் வரலாறு மற்றும் கொல்லம் நகரத்தின் முந்திரி வணிகத்துடன் இப்பகுதி மிகவும் நெருக்கமான தொடர்பை கொண்டுள்ளது.
# முந்திரி இல்லம்

## வரலாறு

கொல்லம் நகரத்தின் முந்திரி வணிகமும் ஏற்றுமதியும் உலகப் புகழ் பெற்றதாகும். இதனால்தான் கொல்லம் உலக முந்திரியின் மூலதனம் என்று அழைக்கப்படுகிறது. 1935 ஆம் ஆண்டு கொல்லம் நகரில் கட்டப்பட்ட பிரம்மாண்டமான இரண்டு மாடி கட்டிடம் அமெரிக்க தொழிலதிபர் லிண்ட்சே இயான்சனுக்கு சொந்தமானதாகும். இவர் நியூயார்க்கை தளமாகக் கொண்ட உணவு நிறுவனத்தின் பிரதிநிதியாக கேரளா வந்தார். கேரளாவின் இயற்கை எழிலால் ஈர்க்கப்பட்டு தனது மகளுக்கு ‘கேரளா’ என்று பெயரிட்டார். கொல்லம் நகரில் முந்திரி வியாபாரம் செய்ததால் இயான்சன் தனது காலத்தின் பெரிய பணக்காரர்களில் ஒருவரானார். ஆனால், இரண்டாம் உலகப் போரின்போது அமெரிக்க அரசாங்கம் இந்தியாவில் உள்ள தனது குடிமக்களுக்குத் திரும்பும்படி உத்தரவிட்டபோது இயான்சன் தனது நாடான அமெரிக்காவுக்குச் செல்ல வேண்டிய கட்டாயம் ஏற்பட்டது. அந்த நேரத்தில் இயான்சன் தனது வீட்டை நன்கு நிறுவப்பட்ட கொல்லம் வங்கியில் அடகு வைத்துவிட்டு போருக்குப் பின்னர் திரும்பலாம் என்ற நம்பிக்கையில் தனது முந்திரி வியாபாரத்தை தனது மேலாளர் சுவாமிநாதனிடம் ஒப்படைத்தார்,  
பின்னர் சுவாமிநாதன் உலகப் போர் காரணமாக முந்திரி வணிகம் நட்டத்தில் இயங்குவதாகவும் வங்கி கட்டிடத்தை இணைக்கப் பார்க்கிறது என்றும் இயான்சனிடம் தெரிவித்தார். மேலாளர் தெரிந்தே இயான்சனின் வணிகத்திலிருந்து இலாபத்தைத் மறைத்து திசை திருப்பினார் எனக் கூறப்படுகிறது. அதன்பின்னர் வங்கி சொத்தை இணைத்துக் கொண்டது. கொல்லம் கடற்கரையோரப் பகுதியிலிருந்து அருமண் உலோகத்தாதுக்களை வெட்டியெடுக்கும் தொழிலில் ஈடுபட்டுக்கொண்டிருந்த கேரள மினரல்சு அண்டு மெட்டல்சு நிறுவனத்தின் முன்னாள் உரிமையாளர் எஃப்..எக்சு. பெரேரா முந்திரி இல்ல கட்டிடத்தை ஏலத்தில் வாங்கினார். காலப்போக்கில் இயான்சனின் பழைய பங்களாவை வாங்கிய கேரள அரசு முந்திரி அபிவிருத்தி ஆணைய நிறுவனத்திற்கான தலைமையிடமாக அறிவித்தது. அன்று முதல் கொல்லம் மற்றும் முழு கேரளாவிற்குமான முந்திரி வியாபாரத்தை கையாளும் பொதுத்துறை நிறுவனமாக முந்திரி இல்லம் செயல்படுகிறது.
# கிரிஜா வியாஸ்

**கிரிஜா வியாசு** *(Girija Vyas)* ஓர் இந்திய அரசியல்வாதியும், கவிஞரும் எழுத்தாளரும் ஆவார். இவர் 15வது மக்களவைக்கு, இராசத்தானின் சித்தோர்கார் மக்களவைத் தொகுதியிலிருந்து தேர்ந்தெடுக்கப்பட்டார். மேலும் இந்தியாவின் தேசிய மகளிர் ஆணையத்தின் தலைவியாகவும் செயல்பட்டுள்ளார்.
# கிரிஜா வியாஸ்

## தனிப்பட்ட வாழ்க்கை

கிரிஜா வியாசு 1946 சூலை 8ஆம் தேதி கிருஷ்ணா சர்மா மற்றும் ஜமுனா தேவி வியாசு ஆகிய இணையருக்கு மகளாகப் பிறந்தார். தத்துவத்தில் முனைவர் பட்டம் பெற்ற பிறகு, உதய்பூர் மோகன்லால் சுகதியா பல்கலைக்கழகம், டெலாவேர் பல்கலைக்கழகத்தில் ஆசிரியராகப் பணியாற்றினார். இவர் எட்டு புத்தகங்களை எழுதியுள்ளார், இவற்றில் மூன்று புத்தகங்கள் கவிதைப் புத்தகங்களாகும். *எக்சாசு கி பர்* என்பது உருது கவிதைப் புத்தகமாகும். *சீப், சமுந்தர் மோதி* என்னும் கவிதைப் புத்தகத்தில் இந்தி, உருது மொழிக் கவிதைகள் உள்ளன. (*நினைவுகள்) நாஸ்டால்ஜியா* ஆங்கில வசனங்களால் வளப்படுத்தப்பட்டுள்ளது.
# கிரிஜா வியாஸ்

## அரசியல் வாழ்க்கை

1985ஆம் ஆண்டில், இந்திய தேசிய காங்கிரசு கட்சியின் வேட்பாளராக உதயப்பூர் சட்டமன்றத் தொகுதியிலிருந்து இராசத்தான் சட்டமன்ற உறுப்பினராகத் தேர்ந்தெடுக்கப்பட்டு, 1990 வரை இராசத்தான் அரசாங்கத்தில் அமைச்சராக பணியாற்றினார்.  
1991ஆம் ஆண்டில், இவர் இந்திய நாடாளுமன்றத்திற்கு இராசத்தானின் உதய்பூர் மக்களவைத் தொகுதியில் போட்டியிட்டு வெற்றிபெற்றார். நரசிம்ம ராவ் தலைமையிலான அமைச்சரவையில் அரசாங்கத்தின் துணை அமைச்சராக தகவல் மற்றும் ஒளிபரப்பு துறைக்கு நியமிக்கப்பட்டார்.  
- 1993 முதல்: தலைவர், அகில இந்திய மகளிர் காங்கிரசு.
- 1993-96: உறுப்பினர், ஆலோசனைக் குழு, பெட்ரோலியம் மற்றும் இயற்கை எரிவாயு அமைச்சகம்; உறுப்பினர், வீடு மற்றும் வெளி விவகாரங்களுக்கான நிலைக்குழு
- 1996: 11ஆவது மக்களவைக்கு மீண்டும் தேர்ந்தெடுக்கப்பட்டார் (2ஆவது முறை)
- 1996 முதல்: உறுப்பினர், தேசிய மொழிக்கான குழு; உறுப்பினர், பெண்கள் மேலாதிக்க குழு; உறுப்பினர், பெட்ரோலியம் நிலைக்குழு; உறுப்பினர், ஆலோசனைக் குழு, உள்துறை அமைச்சகம்
- 1999: 13ஆவது மக்களவைக்கு மீண்டும் தேர்ந்தெடுக்கப்பட்டார் (3ஆவது முறை)
- 1999-2000: உறுப்பினர், பெட்ரோலியம் மற்றும் இரசாயனங்கள் குழு  
2001-2004 வரை, இவர் இராசத்தான் மாகாண காங்கிரஸ் குழுவின் தலைவராகவும் இருந்தார். தற்போது, அவர் ஊடகத் துறை, அகில இந்திய காங்கிரசு குழுத் தலைவர் மற்றும் இந்தோ-ஐரோப்பிய ஒன்றிய சமூக உறுப்பினராக உள்ளார்.  
பிப்ரவரி 2005இல், காங்கிரசு கட்சியின் மன்மோகன் சிங் அரசாங்கத்தில் முக்கியமானவராக இருந்தார். தேசிய மகளிர் ஆணையத்தின் ஐந்தாவது தலைவராகச் செயல்பட்டார் (01.08.2011 வரை).  
2008ஆம் ஆண்டில் இராசத்தானில் சட்ட மன்ற உறுப்பினராகவும் தேர்ந்தெடுக்கப்பட்டார்.  
இவர் 2013இல் இராசத்தான் அமைச்சரவையில் வீட்டுவசதி மற்றும் நகர வறுமை ஒழிப்பு அமைச்சராக இருந்தார்.
# இலித்தியம் சயனைடு

**இலித்தியம் சயனைடு** *(Lithium cyanide)* LiCN. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் காணப்படும் இவ்வுப்பு நீரை உறிஞ்சும் பண்பு கொண்டதாகவும் நீரில் நன்கு கரையக்கூடியதாகவும் உள்ளது. முக்கியமான சில பயன்பாடுகளுக்கு மட்டுமே இது பயன்படுத்தப்படுகிறது.
# இலித்தியம் சயனைடு

## தயாரிப்பு

இலித்தியம் ஐதராக்சைடும் ஐதரசன் சயனைடும் சேர்ந்து வினைபுரிவதால் இலித்தியம் சயனைடு உருவாகிறது. ஆய்வகப் பயன்பாடுகளுக்கான இலித்தியம் சயனைடு தயாரிப்புக்கு இலித்தியம் ஐதராக்சைடுடன் ஐதரசன் சயனைடுக்குப் பதிலாக அசிட்டோன் சயனோ ஐதரின் பயன்படுத்தப்படுகிறது.
:(CH<sub>3</sub>)<sub>2</sub>C(OH)CN + LiH → (CH<sub>3</sub>)<sub>2</sub>CO + LiCN + H<sub>2</sub>
# இலித்தியம் சயனைடு

## பண்புகள்

கிட்டத்தட்ட 600 பாகை செல்சியசு வெப்பநிலைக்கு சூடுபடுத்தப்படும்போது இலித்தியம் சயனைடு சயனமைடு மற்றும் கார்பனாக சிதைவடைகிறது. அமிலங்களுடன் வினைபுரிந்து ஐதரசன் சயனைடைக் கொடுக்கிறது.
# இலித்தியம் சயனைடு

## பயன்

சயனேற்ற வினையில் இலித்தியம் சயனைடு ஒரு வினையாக்கியாகப் பயன்படுத்தப்படுகிறது.
:RX + LiCN → RCN
# பொட்டாசியம் தயோசயனேட்டு

**பொட்டாசியம் தயோசயனேட்டு** *(Potassium thiocyanate)* KSCN என்ற மூலக்கூற்று வாய்ப்பாட்டால் விவரிக்கப்படுகிறது. தயோசயனேட்டு எதிர்மின் அயனியின் முக்கியமான உப்பாகவும் போலி ஆலைடுகளில் ஒன்றாகவும் இது கருதப்படுகிறது. பெரும்பாலான கனிம உப்புகளைக் காட்டிலும் பொட்டாசியம் தயோசயனேட்டு மிகக்குறைவான உருகுநிலையைக் கொண்டுள்ளது.
# பொட்டாசியம் தயோசயனேட்டு

## தொகுப்பு வினை பயன்கள்

நீரிய பொட்டாசியம் தயோசயனேட்டு கிட்டத்தட்ட பருமன் அடிப்படையில் Pb(NO3)2 உடன் வினைபுரிந்து Pb(SCN)2, சேர்மத்தைக் கொடுக்கிறது. இந்த வினையில் உருவாகும் ஈயம்(II) தயோசயனேட்டைப் பயன்படுத்தி அசைல் குளோரைடுகளை ஐசோதயோசயனேட்டுகளாக மாற்ற முடியும். மேலும் பொட்டாசியம் தயோசயனேட்டு எத்திலீன் கார்பனேட்டை எத்திலீன் சல்பைடாகவும் மாற்றுகிறது. இச்செய்முறைக்காக பொட்டாசியம் தயோசயனேட்டு முதலில் நீர்நீக்கத்திற்காக வெற்றிடத்தில் உருக்கப்படுகிறது. இதேபோன்றதொரு வினையில் பொட்டாசியம் தயோசயனேட்டு வளையயெக்சீன் ஆக்சைடை தொடர்புடைய எபிசல்பைடாக மாற்றுகிறது.  
:C<sub>6</sub>H<sub>10</sub>O + KSCN &rarr; C<sub>6</sub>H<sub>10</sub>S + KOCN
கார்பனைல் சல்பைடு தயாரிப்புச் செயல்முறையில் தொடக்க நிலை வினைபடுபொருளாக பொட்டாசியம் தயோசயனேட்டு பயன்படுத்தப்படுகிறது.
# பொட்டாசியம் தயோசயனேட்டு

## பிற பயன்கள்

நீரிய பொட்டாசியம் தயோசயனேட்டு திரைப்படம் மற்றும் நாடகங்களில் எதார்த்தமான இரத்தம் போன்ற காட்சி விளைவுகளுக்கு பயன்படுத்தப்படுகிறது. ஒரு மேற்பரப்பில் வர்ணமாக இதைப் பூசலாம் அல்லது நிறமற்ற கரைசலாக வைத்துக் கொள்ளலாம். பெரிக் குளோரைடு கரைசலுடன் அல்லது இதையொத்த Fe<sub>3</sub> அயனிகள் கொண்ட பிற கரைசல்களுடன் தொடர்பு கொள்ளும்போது வினையின் காரணமாக தயோசயனேட்டு இரும்பு அணைவு அயனி உருவாவதால் இரத்த சிவப்பு நிறக் கரைசல் தோன்றுகிறது.  
ஆய்வகங்களில் இரும்பு(III) ((Fe<sup>3+</sup>) அயனியைக் கண்டுபிடிக்க உதவும் சோதனையில் பொட்டாசியம் தயோசயனேட்டு பயன்படுகிறது.
# மஞ்சுளா ரெட்டி

**மஞ்சுளா ரெட்டி** *(Manjula Reddy)* இந்தியாவைச் சேர்ந்த பாக்டீரியா மரபியல் நிபுணராவார். இவர் 1965 ஆம் ஆண்டு பிறந்தார். இந்தியாவின் ஐதராபாத்து நகரிலுள்ள உயிரணு மற்றும் மூலக்கூற்று உயிரியல் மையத்தில் தலைமை விஞ்ஞானியாகப் பணிபுரிகிறார். பாக்டீரிய செல்சுவர் கட்டமைப்பு மற்றும் தொகுப்பு குறித்து மேற்கொண்ட ஆய்வுக்காக மஞ்சுளா ரெட்டிக்கு 2019 ஆம் ஆண்டு வாழ்க்கை அறிவியல் பிரிவுக்கான இன்போசிசு பரிசு கிடைத்தது. இந்திய அறிவியல் கழகத்திலும் தெலுங்கானா அறிவியல் கழகத்திலும் மஞ்சுளா ரெட்டி உறுப்பினராக உள்ளார்.
# மஞ்சுளா ரெட்டி

## கல்வி மற்றும் தொழில்

மஞ்சுளா ரெட்டி 2002 ஆம் ஆண்டு உயிரணு மற்றும் மூலக்கூற்று உயிரியலுக்கான மையத்திலிருந்து தனது முனைவர் பட்டத்தைப் பெற்றார். 2007 ஆம் ஆண்டு இவர் தனது சொந்த ஆய்வகத்தை அந்நிறுவனத்தில் தொடங்கினார்.
# மஞ்சுளா ரெட்டி

## ஆராய்ச்சி

மஞ்சுளா ரெட்டி பாக்டீரியா செல் சுவர்கள் குறித்து தொடர்ந்து ஆராய்ச்சி செய்து வருகிறார். பெப்டிதோகிளைக்கான் தொகுப்பு பாதையை குறிவைக்கக்கூடிய புதிய எதிர் நுண்ணுயிரிகளை உருவாக்குவதை இவர் நோக்கமாகும். இதற்காக குடல் பகுதி பாக்டீரியாக்களையும் ஆக்டினோபாக்டீரியா மற்றும் மைக்கோபாக்டீரியா வகை பாக்டீரியாக்களையும் இவர் மாதிரியாக எடுத்துக் கொண்டார்.  
மரபணு மாற்றிகள் மற்றும் எதிர் மரபணு மாற்றிகள் போன்ற சடுதி மாற்றிகளை அடையாளம் காண்பதற்கான செயல்முறைக்கு காப்புரிமை பெற்ற விஞ்ஞானிகள் குழுவில் மஞ்சுளாவும் ஒரு பகுதியாக இருந்தார். இந்த செயல்முறைக்கான காப்புரிமை அமெரிக்காவில் 1999 ஆம் ஆண்டு முதல் 2018 ஆம் ஆண்டு வரை வழங்கப்பட்டிருந்தது. செயராமன் கௌரிசங்கரும் சாந்தி எம் பரதனும் இந்த அணியின் மற்ற விஞ்ஞானிகளாவர்.
# மஞ்சுளா ரெட்டி

## விருதுகள்

•2019 ஆம் ஆண்டு வாழ்க்கை அறிவியலுக்காக இன்போசிசு விருது.  
•2020 ஆம் ஆண்டு இந்திய அறிவியல் கழகத்தின் உறுப்பினர் கௌரவம்.  
•தெலுங்கானா அறிவியல் கழகத்தின் உறுப்பினர் என்ற கௌரவம்.  
•பாக்டீரியாவியல் செய்திப் பத்திரிகையின் ஆசிரியர் குழு உறுப்பினர் என்ற கௌரவம்
# மஞ்சுளா ரெட்டி

## சொந்த வாழ்க்கை

தனது தந்தை மோகன் ரெட்டியும், தனது தாயும் ஒரு விஞ்ஞானியாக தனது வாழ்க்கைக்கு பெரிதும் உறுதுணையாக இருந்ததாக மஞ்சுளா ஒரு நேர்காணலில் கூறியுள்ளார். ஓர் இருதயநோய் மருத்துவரை திருமணம் செய்து கொண்டார். இவருக்கு இரண்டு மகன்கள் உள்ளனர்.
# மஞ்சுளா ரெட்டி

## தேர்ந்தெடுக்கப்பட்ட வெளியீடுகள்

- Chodisetti, Pavan Kumar, and Manjula Reddy. "Peptidoglycan hydrolase of an unusual cross-link cleavage specificity contributes to bacterial cell wall synthesis." *Proceedings of the National Academy of Sciences* 116.16 (2019): 7825-7830.
- Reddy, Manjula. "Role of FtsEX in cell division of Escherichia coli: viability of ftsEX mutants is dependent on functional SufI or high osmotic strength." *Journal of bacteriology* 189.1 (2007): 98-108.
# பர்வானியா ஆளுநரகம்

**பர்வானியா கவர்னரேட்** (*Farwaniya Governorate*, Muḥāfaẓat al-Farwānīyah) என்பது குவைத்தின் ஆறு ஆளுநரகங்களில் அதிக மக்கள் தொகை கொண்ட ஆளுநரகம் ஆகும். இது குவைத்தின் முக்கிய குடியிருப்பு பகுதி மற்றும் குவைத்தின் வணிக நடவடிக்கைகளில் ஒரு முக்கிய பகுதியாகும். 2014 மே நிலவரப்படி இதன் ஆளுநர் பைசல் எச். எம் அல் சபா ஆவார். அல் ஃபர்வானியா பின்வரும் மாவட்டங்களைக் கொண்டுள்ளது:
# பர்வானியா ஆளுநரகம்

## பர்வானியா கவர்னரேட்

**'''பர்வானியா கவர்னரேட்டின் பகுதிகள்'''**  
| அப்துல்லா அல்-முபாரக் | عبدالله المبارك | 61,441 |
| --- | --- | --- |
| வானூர்தி நிலைய மாவட்டம் | منطقة المطار | 29 |
| ஆண்டலஸ் | الأندلس | 42,325 |
| ஆர்டியா | العارضية | 47,928 |
| ஆர்டியா ஹெராஃபியா | العارضية حرفية | 42,173 |
| ஆர்டியா தொழில்துறை பகுதி | العارضية المنطقة | 203 |
| அஷ்பெல்யா | اشبيلية | 21,848 |
| தஜீஜ் | الضجيج | 99 |
| ஃபர்வானியா | الفروانية | 136,260 |
| ஃபோர்டஸ் | الفردوس | 52,173 |
| ஜிலீப் அல்-ஷுயுக் | جليب الشيوخ | 227,980 |
| கைதன் | خيطان | 109,901 |
| ஒமரியா | العمرية | 17,373 |
| ரபியா | الرابية | 18,620 |
| அல்-ராய் | الري | 1,054 |
| அல்-ரிகே | الرقعي | 24,820 |
| ரிஹாப் | الرحاب | 15,682 |
| சபா அல்-நாசர் | صباح الناصر | 38,507 |
| சபாக் அல் ஹஜன் | سباق الهجن | 2,218 |
| <> **மொத்த மக்கள் தொகை (2011)**</> | **818,571** | } |
# பர்வானியா ஆளுநரகம்

## விளையாட்டு

அல் ஃபர்வானியா கவர்னரேட்டில் அல் தடமோன் விளையாட்டு சங்கம் அமைந்துள்ளது. இது குவைத் பிரிவை மூன்று முறை வென்றுள்ளது.
# முப்பீனைல்யெத்தனால்

**முப்பீனைல்யெத்தனால்** *(Triphenylethanol)* என்பது C<sub>20</sub>H<sub>18</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். முப்பீனைல்யெத்திலீனுடன் தொடர்புடைய இச்சேர்மத்தை டிரைபீனைல்யெத்தனால், 1,1,2-முப்பீனைல்யெத்தனால் என்ற பெயர்களாலும் அழைக்கிறார்கள். எதிர் பெண்மை இயக்குநீர் மருந்தான எத்தாமாக்சிடிரைபீடால் (மெர்-25) மற்றும் கொழுப்பைக் குறைக்கும் முகவரான முப்பேரனால் போன்ற இரண்டு மருந்துகளும் தயாரிப்பு மூலச்சேர்மமாக முப்பீனைல்யெத்தனால் பயன்படுகிறது.
# ரேடியம் கார்பனேட்டு

**ரேடியம் கார்பனேட்டு** *(Radium carbonate)* RaCO<sub>3</sub> என்ற மூலக்கூற்று வாய்பாட்டால் விவரிக்கப்படுகிறது. ரேடியம், கார்பன், ஆக்சிசன் ஆகிய மூன்று தனிமங்கள் சேர்ந்து ரேடியம் கார்பனேட்டு உருவாகிறது. படிக உருவமற்றதாக வெண்மை நிறத்திலிருக்கும் இந்த உப்பு நச்சுத்தன்மை கொண்டதாகவும் கதிரியக்கத் தன்மை கொண்டதாகவும் காணப்படுகிறது. ரேடியம் கார்பனேட்டு மருத்துவத்துறையில் பயன்படுத்தப்படுகிறது.  
: RaSO<sub>4</sub> -> Ra<sup>2+</sup> + SO<sub>4</sub><sup>2-</sup>
: Ra<sup>2+</sup> + CO<sub>3</sub><sup>2-</sup> -> RaCO<sub>3</sub>  
RaCO<sub>3</sub> சேர்மத்தின் மிகக் குறைந்த கரைதிறன் காரணமாக, இது ஒரு வெண்மையான வீழ்படிவை உருவாக்கும்.
# ரேடியம் கார்பனேட்டு

## வினைகள்

ரேடியம் நைட்ரேட்டு மற்றும் பிற ரேடியம் உப்புகளை உற்பத்தி செய்ய ரேடியம் கார்பனேட்டைப் பயன்படுத்தலாம்:  
:RaCO<sub>3</sub> + 2 HNO<sub>3</sub> -> Ra(NO<sub>3</sub>)<sub>2</sub> + H<sub>2</sub>O + CO<sub>2</sub>
# வசந்த் கோவரிகர்

**வசந்த் ராஞ்சோடு கோவரிகர்** *(Vasant Ranchhod Gowarikar)* இந்தியாவைச் சேர்ந்த ஒரு விஞ்ஞானியாவார். இந்திய விண்வெளி ஆராய்ச்சி அமைப்பில் இயக்குநராகவும், 1991-1993 ஆம் ஆண்டுகளில் இந்தியப் பிரதமரின் அறிவியல் ஆலோசகராகவும் இருந்துள்ளார். விண்வெளி ஆராய்ச்சி, வானிலை மற்றும் மக்கள் தொகை ஆகிய துறைகளில் மதிப்புமிக்க பங்களிப்புகளை வழங்கினார். பருவமழை குறித்த வானிலை முன்னறிவிப்புக்காக இவர் நன்கு அறியப்பட்டார். ஏனெனில் பருவமழையை சரியாக கணிக்க ஓர் உள்நாட்டு வானிலை முன்னறிவிப்பு மாதிரியை உருவாக்கிய முதல் விஞ்ஞானி கோவரிகர் ஆவார்.
# வசந்த் கோவரிகர்

## வாழ்க்கை

இந்திய விண்வெளி ஆராய்ச்சி நிறுவனத்தில் கோவரிகர் பணிபுரிந்தார். முன்னதாக கேரளாவின் தும்பாவில் உள்ள உள்ளூர் புனித மேரி மாக்டலீன் தேவாலயத்தின் கட்டிடத்தில் அலுவலகம் அமைத்து விக்ரம் சாராபாயின் கீழ் விண்வெளி ஆராய்ச்சியில் ஈடுபட்டுக் கொண்டிருந்தார். திண்மநிலை உந்துசக்தி உருவாக்கத்தில் கோவரிகர் ஒரு முன்னோடியாக இருந்தார். 1979 ஆம் ஆண்டுக்கும் 1985 ஆம் ஆண்டுக்கும் இடைப்பட்ட காலத்தில் விக்ரம் சாராபாய் விண்வெளி மையத்தின் இயக்குநராகப் பணிபுரிந்தார்.  
கோவரிகர் 1991 முதல் 1993 வரை இந்தியப் பிரதமர் பி.வி.நரசிம்ம ராவின் அறிவியல் ஆலோசகராகவும், அறிவியல் மற்றும் தொழில்நுட்பத் துறையின் செயலாளராகவும் இருந்தார்.  
புனே பல்கலைக்கழகத்தின் துணைவேந்தராக நியமிக்கப்பட்ட கோவரிகர் 1994 ஆம் ஆண்டு முதல் 2000 வரை மராத்தி விஞ்ஞானப் பரிசத் அமைப்பின் தலைவராக இருந்தார். 2008 ஆம் ஆண்டில் தனது கூட்டாளிகளுடன் சேர்ந்து உரங்கள் தொடர்பான ஒரு கலைக்களஞ்சியத்தை கோவரிகர் தொகுத்தார். உரங்களின் வேதியியல் கலவையை விவரிக்கும் 4,500 உள்ளீடுகள் அக்கலைக்களஞ்சியத்தில் இடம்பெற்றன. உரங்களின் உற்பத்தி மற்றும் பயன்பாடு முதல் அவற்றின் பொருளாதார மற்றும் சுற்றுச்சூழல் பரிசீலனைகள் வரை அனைத்தையும் களஞ்சியத்தில் இடம்பெற்றிருந்தன.
# வசந்த் கோவரிகர்

## விருதுகள்

இந்திய அரசு வழங்கும் உயரிய குடிமை விருதுகளான பத்மசிறீ விருது 1984 ஆம் ஆண்டிலும் பத்ம பூசண் விருது 2008 ஆம் ஆண்டிலும் கோவரிகருக்கு வழங்கப்பட்டன. இவற்றைத் தவிர ஃபை அறக்கட்டளை விருதையும் இவர் பெற்றார்.
# பஞ்சா சாகேப் குருத்துவாரா

**பாஞ்சா சாகேப் குருத்வாரா** (Gurdwara Panja Sahib) என்பது பாக்கித்தானின் ஹசன் அப்தாலில் அமைந்துள்ள ஒரு பிரபலமான குருத்வார் ஆகும். சீக்கிய மதத்தின் நிறுவனர் குருநானக்கின் கையெழுத்து குருத்வாராவில் உள்ள ஒரு கற்பாறை மீது பதிக்கப்பட்டுள்ளதாக நம்பப்படுவதால் இந்த ஆலயம் குறிப்பாக முக்கியமானதாக கருதப்படுகிறது.
# பஞ்சா சாகேப் குருத்துவாரா

## வரலாறு

கைரேகை.]]
குரு நானக் 1578 இல் பாய் மர்தானா என்ற முஸ்லீம் குருவுடன் ஹசன் அப்தாலை அடைந்தார். இது பொ.ச. 1521 கோடைகாலத்துடன் தொடர்புடையது. சீக்கிய புராணத்தின் படி, குரு நானக்கின் கைரேகை ஒரு கற்பாறை மீது பதிக்கப்பட்டுள்ளதாக நம்பப்படுகிறது. பேரரசர் இரஞ்சித் சிங்கின் சீக்கியப் பேரரசுப் படையான சீக்கிய கால்சாப் படையின் தலைமைத் தளபதியாக இருந்த அரி சிங் நல்வாவால் குருத்வாராவுக்கு பஞ்சா சாகேப் என்று பெயரிடப்பட்டது. அந்த இடத்தில் முதல் குருத்வார் கட்டிய பெருமையும் அவருக்கு உண்டு.
# தாமிர பெராக்சைடு

**தாமிர பெராக்சைடு** *(Copper peroxide)* CuO<sub>2</sub> என்ற மூலக்கூற்று வாய்ப்பாட்டால் விவரிக்கப்படுகிறது. தாமிரத்தினுடைய ஆக்சைடு சேர்மமாகக் கருதப்படும் இத்திண்மம் அடர்த்தியான ஆலிவ் பச்சை நிறத்தில் காணப்படுகிறது. சில வேளைகளில் இதே நிறங்கொண்ட தொங்கல் நிலையிலும் தாமிர பெராக்சைடு இருக்க சாத்தியமுண்டு. நிலைப்புத்தன்மையற்ற உப்பாக இருப்பதால் ஆக்சிசன் மற்றும் பிற தாமிர ஆக்சைடுகளாக சிதைவடைகிறது.
# தாமிர பெராக்சைடு

## தயாரிப்பு

ஐதரசன் பெராக்சைடு மற்றும் சுக்வெய்சர் வினையாக்கி ஆகியவற்றின் குளிர்ந்த கரைசல்கள் வினையில் ஈடுபடுவதால் தாமிர பெராக்சைடு உருவாகிறது. தாமிர ஐதராக்சைடுடன் நீர்த்த அமோனியா கரைசலைச் சேர்த்து வினைபுரியச் செய்து சுக்வெய்சர் வினையாக்கி தயாரிக்கப்படுகிறது. தாமிர பெராக்சைடு தயாரிப்பில் பயன்படுத்தப்படும் சுக்வெய்சர் வினையாக்கியில் மிகையளவு அமோனியா இல்லாமல் கவனிப்பது கண்டிப்பாக அவசியமாகும். ஐதரசன் பெராக்சைடின் பனிக்குளிர் கரைசலுடன் தாமிர ஐதராக்சைடின் தொங்கல் கரைசலை சேர்த்து வினைபுரியச் செய்தும் தாமிர பெராக்சைடை தயாரிக்க முடியும். இவ்வினையும் மிக மெதுவான வேகத்திலேயே நிகழ்கிறது. இறுதியாக எஞ்சும் வினைக் கலவையில் தாமிரம்(II) ஆக்சைடுடன் குளிர்ந்த ஐதரசன் பெராக்சைடு காணப்படுகிறது.
# தாமிர பெராக்சைடு

## பண்புகள்

ஈரமான தாமிர பெராக்சைடு 6 பாகை செல்சியசு வெப்பநிலையில் சிதைவடைகிறது. ஆனால் உலர் நிலையில் 6 பாகை செல்சியசு வெப்பநிலைக்கு மேலான வெப்பத்தில் நிலைப்புத்தன்மை சற்று அதிகரித்துக் காணப்படுகிறது.
# தயோபார்மால்டிகைடு

**தயோபார்மால்டிகைடு** *(Thioformaldehyde)* CH<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம கந்தகச் சேர்மமாகும். இந்த சேர்மம் மிகவும் அரிதாகவே காணப்படுகிறது, ஏனெனில் இது 1,3,5-முத்தையேன் என்ற சில்படியாக மாறுகிறது. நிறமற்றதாகக் காணப்படும் 1,3,5-முத்தையேன் சில்படியும் இதே மூலக்கூற்று வாய்ப்பாட்டல் விவரிக்கப்படுகிறது. இயல்பான நிலப்பரப்பு நிபந்தனைகளின் கீழ் தயோபார்மால்டிகைடு நிலைப்புத்தன்மையற்று இருந்தாலும் இம்மூலக்கூறு விண்மீன் ஊடகத்தில் காணப்படுகிறது. இதன் அடிப்படை தன்மையால் அதிக கவனத்தை ஈர்க்கிறது. தயோபார்மால்டிகைடு சேர்மத்தின் சங்கிலிகள் மற்றும் வளையங்கள் உருவாக்கும் போக்கு இரட்டை பிணைப்பு விதியின் ஒரு வெளிப்பாடாகும்.  
ஒரு சில்படியாக உருவாகும் போக்கைக் கொண்டிருந்தாலும் Os(SCH<sub>2</sub>)(CO)<sub>2</sub>(PPh<sub>3</sub>)<sub>2</sub> போன்ற தயோபார்மால்டிகைடின் பல உலோக ஒருங்கிணைவுச் சேர்மங்களை காணமுடிகிறது.
# இருபீனைல் இருசல்பைடு

**இருபீனைல் இருசல்பைடு** *(Diphenyl disulfide)* (C<sub>6</sub>H<sub>5</sub>S)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். நிறமற்ற இப்படிகச் சேர்மம் பெரும்பாலும் Ph<sub>2</sub>S<sub>2</sub> என்ற சுருக்கக் குறியீட்டால் அடையாளப்படுத்தப்படுகிறது. கரிமத்தொகுப்பு வினைகளில் பொதுவாகத் தோன்றும் பல கரிம இருசல்பைடுகளில் இதுவும் ஒன்றாகும். தயோபீனாலின் சிறிய மாசுபாடு இந்த சேர்மத்துடன் தொடர்புடைய உடன்படாத வாசனையை ஏற்படுத்துகிறது.
# இருபீனைல் இருசல்பைடு

## தயாரிப்பு

தயோபீனாலை ஆக்சிசனேற்றம் செய்து பொதுவாக இருபீனைல் இருசல்பைடு தயாரிக்கப்படுகிறது.
: 2 PhSH + I<sub>2</sub> &rarr; Ph<sub>2</sub>S<sub>2</sub> + 2 HI
ஐதரசன் பெராக்சைடையும் ஆக்சிசனேற்றம் செய்யப் பயன்படுத்தி இச்சேர்மம் தயாரிக்கப்படுகிறது. ஆய்வகங்களிலும் Ph<sub>2</sub>S<sub>2</sub> அரிதாக தயாரிக்கப்படுகிறது. ஏனெனில் தயாரிக்கப்படும் முன்னோடிச் சேர்மம் விரும்பத்தகாத மணத்தைப் பெற்றுள்ளது.
# இருபீனைல் இருசல்பைடு

## கட்டமைப்பு

பெரும்பாலான கரிம இருசல்பைடுகளைப் போலவே இருபீனைல் இருசல்பைடும் சமதளமல்லாத இருமுக கோணத்துடன் 85 பாகையை நெருங்குகிறது. இருபீனைல் இருசல்பைடு விரைவாக இடைமாற்றமடையும் ஆடியெதிர் உரு சுழல்வடிவமைப்பு கலவையாகக் காணப்படுகிறது.
# இருபீனைல் இருசல்பைடு

## வினைகள்

கரிமத் தொகுப்பு வினைகளில் இருபீனைல் இருசல்பைடு PhS மூலமாகப் பயன்படுத்தப்படுகிறது. ஒரு பொதுவான ஈனோலேட்டு வினை வழியாக PhS பதிலீடு செய்யப்பட்ட கார்போனைல் சேர்மங்களை உருவாக்குவதைக் இது குறிக்கிறது.
:RC(O)CHLiR’ + Ph<sub>2</sub>S<sub>2</sub> &rarr; RC(O)CH(SPh)R’ + LiSPh
# இருபீனைல் இருசல்பைடு

## வினைகள்

### ஒடுக்கம்

இருசல்பைடுகளுக்கான அடையாள வினையாகக் கருதப்படும் ஒடுக்க வினையை Ph<sub>2</sub>S<sub>2</sub> சேர்மமும் ஈடுபடுகிறது.
:Ph<sub>2</sub>S<sub>2</sub> + 2 M &rarr; 2 MSPh (M = Li, Na, K)
சோடியம் போரோ ஐதரைடு, சோடியம் மூவெத்தில்போரோ ஐதரைடு போன்ற ஐதரைடு வினையாக்கிகளும் ஒடுக்கிகளாகப் பயன்படுத்தப்படுகின்றன.
# இருபீனைல் இருசல்பைடு

## வினைகள்

### குளோரினேற்றம்

இருபீனைல் இருசல்பைடு குளோரினுடன் வினைபுரிந்து பீனைல்சல்பீனைல் குளோரைடு உருவாகிறது. தனித்துப் பிரிப்பது கடினம் என்பதால் இது தளத்திலேயே தயாரித்துக் கொள்ளப்படுகிறது.
# இருபீனைல் இருசல்பைடு

## வினைகள்

### வினையூக்கி

புற ஊதா ஒளியில் நிகழும் ஆல்கீன்களின் ஒருபக்க-மறுபக்க மாற்றிய வினையை வினையூக்கம் செய்கிறது.
# இருபீனைல் இருசல்பைடு

## வினைகள்

### ஆக்சிசனேற்றம்

மெத்தனாலில் உள்ள ஈய டெட்ரா அசிட்டேட்டுடன் இருபீனைல் இரு அசிட்டேட்டு ஆக்சிசனேற்றம் அடைந்து சல்பினைட்டு எசுத்தர் உருவாகிறது.
# அகுமதி ஆளுநரகம்

**அஹ்மதி கவர்னரேட்** (*Ahmadi Governorate*, Muḥāfaẓat al-Aḥmadī) என்பது குவைத்தின் ஆறு ஆளுநரகங்களில் ஒன்றாகும் . இது நாட்டின் தெற்குப் பகுதியில் அமைந்துள்ளது. இது பசுமைக்கும், பிரித்தானிய கட்டிடக்கலைக்கும் குவைத்தில் பிரபலமானது. குவைத்தின் எண்ணெய் சுத்திகரிப்பு நிலையங்கள் பல இங்கு அமைந்துள்ளதால் அஹ்மதி குவைத் பொருளாதாரத்தின் ஒரு முக்கிய அங்கமாக அமைகிறது. அபு ஹலிஃபா, ரிக்கா மற்றும் மங்காஃப் ஆகியவை இந்த ஆளுநரகத்தின் முக்கிய குடியிருப்பு பகுதிகளாகும். குவைத்தில் உள்ள பல விளையாட்டுக் கழகங்கள் மற்றும் வளாகங்களின் இருப்பிடமாக அஹ்மதி உள்ளது. குவைத் தேசிய பெட்ரோலியம் நிறுவனத்தின் தலைமையகம் அஹ்மதியில் அமைந்துள்ளது.  
குவைத் எண்ணெய் நிறுவனத்தின் (கேஓசி) அமைவிடமாக அஹ்மதி இருந்ததால் இது பிரபலமாக அறியப்பட்டது.  
இது 1947 முதல் 1970 வரை பல ஆயிரக்கணக்கான பெரும்பாலும் பிரித்தானிய ஏற்றுமதியாளர்கள் மற்றும் அவர்களது குடும்பங்கள் வாழும் இடமாக இருந்தது. அசலான நகர வமைப்பில் வீதிகள் ஒன்றுக்கொன்று சரியான கோணங்களில் அமைக்கப்பட்டன. மேலும் எண்களை பெயர்களாக கொண்ட்டிருந்தன (எ.கா. 1 வது தெரு, 2 வது தெரு என்பன போல). சுமார் தொலைவில் இருந்த கடலை நோக்கி சாய்வாக இந்த நகரம் கட்டப்பட்டது. மலையின் உச்சியில் இருந்த தெரு "பிரதான வீதி" என்று அழைக்கப்பட்டது. இதில் குவைத் எண்ணை நிறுவனத்தின் மேலதிகாரிகளின் குடியிருப்புகள் இருந்தன. குடியிருப்புகள் குவைத் எண்ணை நிறுவனப் பணியாளர் தரவரிசைப்படி மலையிலிருந்து கீழாக சென்றன. ஊருக்குள் ஹூபாரா கிளப், நீச்சல் குளம், மாநாட்டு அரங்கம், உணவகங்கள், சுவர்ப்பந்து ஆடுகளங்கள், டென்னிஸ் ஆடுகளங்கள் போன்ற கட்டிட வளாகங்கள் இருந்தன. குவைத் எண்ணை நிறுவனத்தின் ஊழியர்கள் ஒவ்வொரு நாளும் இந்த வளாகங்களில் சந்தித்து அரட்டை அடிப்பார்கள். அவர்களின் குழந்தைகள் தங்களின் பெரும்பாலான நேரத்தை இங்கு கழித்தனர். 'மலையின்' அடிவாரத்தில் 'சூக்' அல்லது கடைகள் பகுதி இருந்தது. அங்கு வங்கிகள், திரையரங்கம் போன்றவை இருந்தன. இப்போது இதல் பல மூடப்பட்டு ஒரு சில கடைகள் மட்டும் உள்ளன.  
அஹ்மதி பின்வரும் மாவட்டங்களைக் கொண்டுள்ளது:  
- அபு ஹலிஃபா
- அல்-அஹ்மதி
- அல்-எகைலா
- தாஹர்
- பஹாஹீல்
- ஃபிண்டாஸ்
- ஹதியா
- ஜாபர் அல் அலி
- மஹப ou லா
- மங்காஃப்
- ரிக்கா
- சுபஹியா
- சபா அல்-அஹ்மத் கடல் நகரம்
- வஃப்ரா
# அகுமதி ஆளுநரகம்

## விளையாட்டு மற்றும் பொழுதுபோக்கு

- அல் அஹ்மதி நகரில் அல் அஹ்மதி விளையாட்டு மைதானம் அமைந்துள்ளது.
- குவைத்தின் அல் அஹ்மதியில் அஹ்மதி விலங்கு காட்சி சாலை அமைந்துள்ளது
- குவைத்தின் அல் அஹ்மதியில் விளையாட்டு மையம் அமைந்துள்ளது
- குவைத் எண்ணை நிறுவன துடுப்பாட்ட மைதானம் குவைத்தின் அல்-அஹ்மதியில் அமைந்துள்ளது
- குவைத்தின் அல் அஹ்மதியில் நடைபயிற்சி மற்றும் மிதிவண்டி பாதைகள் உள்ளன
- ஹுபாரா மையம்
- ஒற்றுமை மையம்
# அகுமதி ஆளுநரகம்

## அரசு

இரண்டாம் ஜாபீர் அப்தல்லா ஜாபிர் அப்தல்லா ஆளுநரகத்தின் ஆளுநராக 1962-1985 வரை பணியாற்றினார். அலி ஜாபர் அல்-அஹ்மத் அல்-சபா 1996-1999 ஆளுநராகப் பணியாற்றினார்.
<sup data-ve-ignore="true">&#x5B; *<span title="This claim needs references to reliable sources. (April 2015)">மேற்கோள் தேவை</span>* &#x5D;</sup>
# உருபீடியம் சல்பைடு

**ருபீடியம் சல்பைடு** *(Rubidium sulfide)* Rb<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் காணப்படும் இவ்வுப்பு மற்ற கார உலோக சல்பைடுகளின் பண்புகள் அனைத்தையும் பெற்றுள்ளது.
# உருபீடியம் சல்பைடு

## தயாரிப்பு

ருபீடியம் ஐதராக்சைடு கரைசலில் ஐதரசன் சல்பைடை கரைத்து வினைபுரியச் செயதால் முதலில் ருபீடியம் பைசல்பைடும் தொடார்ந்து ருபீடியம் சல்பைடும் உருவாகின்றன.
:RbOH + H2S --> RBHS +H2O
:RbHS + RbOH --> Rb2S + H2O
# உருபீடியம் சல்பைடு

## இயற்பியல் பண்புகள்

இலித்தியம் சல்பைடு, சோடியம் சல்பைடு, பொட்டாசியம் சல்பைடு போன்ற சல்பைடுகள் போல எதிர்-புளூரைட்டு கட்டமைப்பில் ருபீடியம் சல்பைடும் கனசதுர படிகமாக உள்ளது. <math>Fm\bar{3}m</math> என்ற இடக்குழு அடையாளமும் a = 765.0 பைக்கோ மீட்டர் என்ற படிக அணிக்கோவை அலகையும் பெற்றுள்ளது.
# குளோரோ(இருமெத்தில் சல்பைடு)தங்கம்(I)

**குளோரோ(இருமெத்தில் சல்பைடு)தங்கம்(I)** *(Chloro(dimethyl sulfide)gold(I))* என்பது C<sub>2</sub>H<sub>6</sub>AuClS என்ற மூலக்கூற்று வாய்ப்பாட்டால் விவரிக்கப்படும் தங்கத்தின் ஓர் ஒருங்கிணைவுச் சேர்மம் ஆகும். வெண்மை நிறத்துடன் திண்மமாகக் காணப்படும் இச்சேர்மம் தங்கத்தின் வேதியியலில் பிரவேசிப்பதற்கான நுழைவுப் புள்ளியாகக் கருதப்படுகிறது.
# குளோரோ(இருமெத்தில் சல்பைடு)தங்கம்(I)

## கட்டமைப்பு

மற்ற தங்கம்(I) அணைவுச் சேர்மங்களைப் போலவே குளோரோ(இருமெத்தில் சல்பைடு)தங்கம்((I) சேர்மமும் மையத்தில் இடம்பெற்றுள்ள தங்க அணுவின் நோக்கில் கிட்டத்தட்ட நேர்கோட்டு வடிவ கட்டமைப்பை (176.9°) ஏற்கிறது. தங்கம்-கந்தகம் அணுக்களுக்கிடையே உள்ள பிணைப்பு நீளம் மற்ற தங்கம்(I) அணைவுச் சேர்மங்களின் தங்கம்-கந்தகம் அணுக்களுக்கிடையேயான பிணைப்பைப் போலவே 2.271(2) Å என்ற நீளத்தைக் கொண்டுள்ளது.
# குளோரோ(இருமெத்தில் சல்பைடு)தங்கம்(I)

## தயாரிப்பு

தங்கத்தை இராச திராவகத்தில் கரைத்து முதலில் குளோரோ ஆரிக் அமிலம் தயாரித்துக் கொள்ளப்படுகிறது. இதைத் தொடர்ந்து இருமெத்தில் சல்பைடு சேர்த்து குளோரோ(இருமெத்தில் சல்பைடு)தங்கம்((I) அணைவுச் சேர்மம் தயாரிக்கப்படுகிறது. சோடியம் டெட்ராகுளோரோ ஆரேட்டை தங்கம்(III) அயனியின் மூலமாகப் பயன்படுத்தியும் குளோரோ(இருமெத்தில் சல்பைடு)தங்கம்((I) தயாரிக்க முடியும். இதே வழிமுறையில் புரோமோ ஒப்புமைச் சேர்மமும் (Me2SAuBr) தயாரிக்கப்படுகிறது.
:HAuCl<sub>4</sub> + 2 SMe<sub>2</sub> + H<sub>2</sub>O &rarr; Me<sub>2</sub>SAuCl + 3 HCl + OSMe<sub>2</sub>
என்ற வேதிச்சமன்பாடு இவ்வினைக்கான தோராயமான சமன்பாடாகும்.
1:2 என்ற விகிதத்திலுள்ள இருமெத்தில் சல்பாக்சைடு / அடர் நைட்ரிக் அமிலக் கரைசலில் உள்ள தனிமநிலை தங்கத்தைப் பயன்படுத்தி எளிமையான முறையில் இச்சேர்மத்தை தயாரிக்கலாம். இவ்வினையில் இருமெத்தில் சல்பாக்சைடு ஓர் ஆக்சிசனேற்றியாகவும் வினையில் உருவாகும் Me<sub>2</sub>S ஓர் ஈந்தணைவியாகவும் செயல்படுகின்றன.
# குளோரோ(இருமெத்தில் சல்பைடு)தங்கம்(I)

## வினைகள்

குளோரோ(இருமெத்தில் சல்பைடு)தங்கம்(I) அணைவுச் சேர்மத்திலுள்ள இருமெத்தில் சல்பைடு ஈந்தணைவியை பிற ஈந்தணைவிகள் எளிமையாக இடப்பெயர்ச்சி செய்கின்றன.
:Me<sub>2</sub>SAuCl + L &rarr; LAuCl + Me<sub>2</sub>S (L = ஈந்தணைவி)
இருமெத்தில் சல்பைடு எளிதில் ஆவியாகும் என்பதால் இதை ஆவியாக்கி புதியதாக உருவாகும் தங்க அணைவுச் சேர்மத்தை எளிதில் தூய்மைப் படுத்தலாம்.  
ஒளி, வெப்பம், காற்று போன்றவற்றில் குளோரோ(இருமெத்தில் சல்பைடு)தங்கம்(I) வெளிப்பட நேர்ந்தால் தனிமநிலை தங்கமாக சிதைவடையும். எனவே -20 பாகை செல்சியசு வெப்பநிலைக்கும் குறைவான வெப்பநிலையில் கருப்பு நிற கண்ணாடி கொள்கலனில் இந்த அணைவுச் சேர்மத்தைச் சேமிப்பது பாதுகாப்பானதாகும்.
# சுரேந்திரநாத் கார்

**சுரேந்திரநாத் கார்** (*Surendranath Kar*) ஓர் இந்தியக் கலைஞர் மற்றும் கட்டிடக் கலைஞர் ஆவார். 1892 ஆம் ஆண்டு முதல் 1970 ஆம் ஆண்டு வரை இவர் வாழ்ந்தார். இந்திய கட்டிடக்கலை பாணியை மேற்கு மற்றும் கிழக்கத்திய கட்டிடக்கலைகளுடன் இணைத்ததற்காக சுரேந்திரநாத் நன்கு அறியப்படுகிறார். 1892 ஆம் ஆண்டில் இந்திய மாநிலமான பீகாரில் பிறந்த கார் புகழ்பெற்ற வங்காள ஓவியர் நந்தலால் போசு மற்றும் நோபல் பரிசு பெற்ற ரவீந்திரநாத் தாகூரின் மருமகன் அபனிந்திரநாத் தாகூர் ஆகியோரிடம் கலையை கற்கத் தொடங்கினார். பின்னர் தாகூர் குடும்பத்தால் நிறுவப்பட்ட விசித்ரா கழகத்தில் சுரேந்திரநாத் கலை ஆசிரியராக சேர்ந்தார். 1917 ஆம் ஆண்டில் தாகூர் பிற்கால சாந்திநிகேதனின் முன்னோடியாகக் கருதப்படும் பிரம்மாச்சாரியசுரமாவை அமைத்தபோது இவர் அந்த நிறுவனத்தில் சேர்ந்து கலை ஆசிரியராகப் பணியாற்றினார். இரண்டு ஆண்டுகளுக்குப் பிறகு தாகூரின் கலா பவானாவுக்கு சுரேந்திரநாத் ஆசிரிய உறுப்பினராக சென்றார்.  
சுரேந்திரநாத் கார் 1970 ஆம் ஆண்டு தனது 78 ஆவது வயதில் இறந்தார்.
# சுரேந்திரநாத் கார்

## இவற்றையும் காண்க

- சாந்திநிகேதன்
- அபனிந்திரநாத் தாகூர்
# இலிக்னோசெரிக் அமிலம்

**இலிக்னோசெரிக் அமிலம்** *(Lignoceric acid)* என்பது C<sub>23</sub>H<sub>47</sub>COOH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறைவுற்ற கொழுப்பு அமிலமான இச்சேர்மத்தை டெட்ராகோசேனாயிக் அமிலம் என்ற பெயராலும் அழைப்பர். பைன் மர எண்ணெயிலும், விலங்குகளின் தசைகளில் காணப்படும் செரிபுரோசைடுகளிலும், இயற்கை கொழுப்பில் சிறிதளவுமாக இலிக்னோசெரிக் அமிலம் காணப்படுகிறது. கடலை எண்ணெயில் 1.1% முதல் 2.2% வரை இலிக்னோசெரிக் அமிலம் கலந்துள்ளது. இலிக்னின் என்ற கரிமப் பலபடி தயாரிப்பின்போது உடன்விளைபொருளாக இலிக்னோசெரிக் அமிலம் உருவாகிறது.  
இலிக்னோசெரிக் அமிலத்தை ஒடுக்க வினைக்கு உட்படுத்தினால் இலிக்னோசெரிக் ஆல்ககால் தோன்றுகிறது.
# 1-எக்சாகோசேனால்

**1-எக்சாகோசேனால்** *(1-Hexacosanol)* என்பது C<sub>26</sub>H<sub>54</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறைவுற்ற முதனிலை கொழுப்பு ஆல்ககாலான இது 26 கார்பன் அணுக்களைக் கொண்ட கார்பன் சங்கிலியால் ஆக்கப்பட்டுள்ளது. அறை வெப்பநிலையில் இது வெண்மையான மெழுகு போன்ற திண்மமாகக் காணப்படுகிறது. 1-எக்சாகோசேனால் குளோரோஃபார்மில் நன்றாகக் கரையும். ஆனால் நீரில் கரையாது. பல தாவர இனங்களின் புறத்தோல் மெழுகு மேலுறைகளிலும் தாவர இலைகளின் மேற்தோலிலும் 1-எக்சாகோசேனால் இயற்கையாகவே காணப்படுகிறது.
# அப்ரின் அலி

**அப்ரின் அலி**(*Afrin Ali*) (பிறப்பு: *அபருபா பொட்டார்* ) (பிறப்பு: 8 ஜனவரி 1986) இவர் ஒரு இந்திய அரசியல்வாதி மற்றும் நாடாளுமன்ற உறுப்பினர் ஆவார். மேற்கு வங்காளத்தின் அரம்பாக் மக்களவைத் தொகுதியிலிருந்து 16 வது மக்களவைக்கு . அகில இந்திய திரிணாமுல் காங்கிரஸ் வேட்பாளராக போட்டியிட்டு 2014 இந்திய பொதுத் தேர்தலில் வெற்றி பெற்றார்.
# அப்ரின் அலி

## சர்ச்சைகள்

நாரதா கொட்டு நடவடிக்கையின் ஒரு பகுதியாக நாரதா செய்தி முதலாளி மேத்யூ சாமுவேலிடம் லஞ்சம் வாங்கியதாக ஒப்புக்கொண்டபோது, நிதி ஊழல் தொடர்பான முதல் சர்ச்சை தொடர்பான குற்றச்சாட்டுகள் 05-அக் -2017 அன்று உண்மை என்பது உறுதி செய்யப்பட்டது.  
இரண்டாவது சர்ச்சை தொடர்பான குற்றச்சாட்டுகள்; அவரது மதம் தொடர்பானவை. இந்து குடும்பத்தில் பிறந்து, பிறக்கும்போதே அபருபா பொட்டார் என்று பெயரிடப்பட்ட இவர் இஸ்லாமியத்திற்கு மாறி ஒரு முஸ்லீம் மனிதரை மணந்தார். பின்னர் அவர் ஒரு நாடாளுமன்றத் தொகுதியில் இருந்து தேர்தலுக்கு நின்றார். இது பட்டியலினத்தைச் சேர்ந்தவர்களுக்கு ஒதுக்கப்பட்டுள்ளது. அவர் இஸ்லாமிற்கு மாறியதால் அவர் பட்டியலின சாதியைச் சேர்ந்தவர் அல்ல என்ற வேண்டுகோளின் பேரில் அவரது வேட்புமனுவை ரத்து செய்யக் கோரி பாரதீய ஜனதா தேர்தல் ஆணையத்தில் முறையாக புகார் அளித்தார். அபருபா பொட்டார் என்ற தனது பெயரை மட்டுமே மாற்றிக்கொண்டதாகவும் மதம் மாறவில்லை என்றும் கூறினார்.
# மதுரை மாநகர சுற்றுலாத் தலங்களின் பட்டியல்

இந்தியாவின் மாநிலங்களுள் ஒன்றான தமிழகத்திலே உள்ள மதுரை மாநகரின் சுற்றுலாத்தலங்களின் பட்டியல்  
- மீனாட்சியம்மன் கோவில்
- ஆயிரங்கால் மண்டபம், மதுரை
- வண்டியூர் மாரியம்மன் தெப்பக்குளம்
- அழகர் கோவில்
- பழமுதிர்ச்சோலை
- திருப்பரங்குன்றம் முருகன் கோவில்
- கூடல் அழகர் கோவில்
- திருமலை நாயக்கர் மகால்
- காந்தி அருங்காட்சியகம், மதுரை
- திருப்பரங்குன்றம் தர்கா
- வைகை அணை
- சமணர் மலை, மதுரை
- குட்லாடம்பட்டி
- அதிசயம் (பூங்கா)
# ரோடா மிஸ்திரி

ரோடா ஹோமி மிஸ்திரி (Roda Homi Mistry) (16 அக்டோபர் 1928 - 8 ஜூன் 2006) ஒரு இந்திய அரசியல்வாதியும் மற்றும் ஹைதராபாத் அருகே உள்ள ரோடா மிஸ்திரி சமூகப்பணி மற்றும் ஆராய்ச்சி மைய கல்லூரியின் நிறுவனரும் ஆவார். அவர் நாடாளுமன்ற உறுப்பினராக இருந்தார். மாநிலங்களவையில் ஆந்திராவை பிரதிநிதித்துவப்படுத்தினார். இந்திய நாடாளுமன்றத்தின் மேலவையில் இந்திய தேசிய காங்கிரசைப் பிரதிநிதித்துவப்படுத்தினார். முன்னதாக அவர் ஆந்திர மாநில அரசியலில் பெண்கள் மற்றும் குழந்தைகள் நலத்துறை அமைச்சராகவும், சுற்றுலாத்துறை அமைச்சராகவும் இருந்தார் அவர் ஜூலை 8, 2006 அன்று இந்தியாவின் ஹைதராபாத்தில் இறந்தார். அவர் ஜோராஸ்ட்ரியன் சமயத்தைச் சார்ந்தவர். லைலா எம். அல்போன்ஸ், ஒரு யு.எஸ். பத்திரிகையாளர் மற்றும் "ட்ரையம்ப் ஓவர் பாகுபாடு: டாக்டர் ஃபர்ஹாங் மெஹரின் வாழ்க்கை கதை" இன் ஆசிரியர் ஆவார்.
# திருச்சிராப்பள்ளியில் உள்ள சுற்றுலாத் தலங்களின் பட்டியல்

இந்தியாவில், தமிழ்நாட்டில் உள்ள நகரம்திருச்சிராப்பள்ளி. இங்குள்ள சுற்றுலா தளங்கள் பட்டியலில் கீழே தரப்பட்டுள்ளது.
# திருச்சிராப்பள்ளியில் உள்ள சுற்றுலாத் தலங்களின் பட்டியல்

## கோயில்கள்

- அரங்கநாதசுவாமி கோயில், ஸ்ரீரங்கம்
- உச்சி பிள்ளையர் கோயில், மலைக்கோட்டை
- ஜம்புகேஸ்வரர் கோயில், திருவனைகாவல்
- எறும்பீசுவரர் கோயில்
- வயலூர் முருகன் கோயில்
# திருச்சிராப்பள்ளியில் உள்ள சுற்றுலாத் தலங்களின் பட்டியல்

## அருங்காட்சியகங்கள்

- அரசு அருங்காட்சியகம், திருச்சிராப்பள்ளி
- ரயில்வே பாரம்பரிய மையம், திருச்சிராப்பள்ளி
- அண்ணா அறிவியல் மையம், திருச்சிராப்பள்ளி
# திருச்சிராப்பள்ளியில் உள்ள சுற்றுலாத் தலங்களின் பட்டியல்

## மற்றவைகள்

- திருச்சிராப்பள்ளி மலைக் கோட்டை
- திருச்சிராப்பள்ளி கோட்டை
- கல்லனை
- வெப்பமண்டல பட்டாம்பூச்சி கன்சர்வேட்டரி, திருச்சி
- அவர் லேடி ஆஃப் லூர்து சர்ச், திருச்சிராப்பள்ளி
- முக்கொம்பு
# நெக்கென்

நாட்டிற்கும், நெக்கென் நாட்டிற்கு இடையே நடந்த போரைக் குறிக்கும் கெபல் எல்-அராக் கத்தி, காலம் கிமு 3300 - 3200]]  
**நெக்கென் நகரம்** (**Nekhen**) ) மூன்றாம் நக்காடா பண்பாட்டுக் காலத்திய வரலாற்றுக்கு முந்தைய எகிப்து (கிமு 3200–3100) மற்றும் எகிப்தின் துவக்க கால அரச மரபுகள் (கிமு 3100–2686) காலத்தில் தெற்கு எகிப்தின் ஆன்மீகம் மற்றும் அரசியல் தலைநகரமாக நெக்கென் நகரம் விளங்கியது. இது எகிப்தின் பண்டைய நகரங்களில் மிகவும் பழமையானதாகும்.  
இந்நகரம் ஓரசு கடவுளின் வழிபாட்டு மையமாக விளங்கியதால், கோவில்கள் அதிகம் இருந்தது. இந்நகரத்தை ஆங்கிலேய தொல்லியல் மற்றும் எகிப்தியவியல் அறிஞர்களான ஜேம்ஸ் கியுபெல் மற்றும் பிரடெரிக் டபிள்யு. கிரீன் ஆகியோர் 19-ஆம் நூற்றாண்டின் இறுதியில் அகழ்வாய்வு செய்து தொல்பொருட்களை கண்டுபிடித்தனர். இந்நகரத்தின் அகழாய்வில் கண்டெடுக்கப்பட்ட தொல்பொருட்களில் முக்கியமானவைகள் கெபல் எல்-அராக் கத்தி மற்றும் நார்மெர் கற்பலகை ஆகும்.
# நெக்கென்

## சிற்பங்கள்

பொருட்கள்]]
# நெக்கென்

## இதனையும் காண்க

- இரண்டாம் இசுகோர்ப்பியோன்
- கெபல் எல்-அராக் கத்தி
- பண்டைய எகிப்திய நகரங்கள்
- போர்க்கள கற்பலகை
- நார்மெர் கற்பலகை